Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: 10/1993. (XII. 30.) MüM rendelet tartalmazza.
Paragraph Index: 862

a) Az írásbeli vizsga tartalma Az írásbeli vizsga a jelölt külkereskedelmi szakmai anyaggal bővített idegen nyelvi felkészültségének megállapítására szolgál. Az írásbeli vizsga követelményszintje megegyezik a szakmai anyaggal bővített középfokú állami nyelvvizsga követelményével. Az írásbeli vizsga keretében a jelöltek — külkereskedelmi szakmai témát fejtenek ki — megadott szempontok alapján — 15—20 mondatban, — gazdasági tárgyú — összesen 600—700 „n” terjedelmű magyar szöveget fordítanak idegen nyelvre, — 900—1000 „n” terjedelmű idegen nyelvű szöveget fordítanak magyar nyelvre.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes